98cb0f58f76b5842ec75bf71d82d4f25
Kære Bolius   
  
Vi har en forsikringssag på vores ejerbolig, da der er konstateret skimmelsvamp. Forsikringsselskabet har sendt opgaven i udbud til tre håndværkere. Håndværkeren, som har vundet opgaven, er gået i gang med arbejdet i huset. I den andledning har vi fået et par ideer til forbedring af huset, som vi tænker giver rigtig god mening at lave, når huset næsten står helt råt. 


Vi har bedt håndværkeren om at give os tilbud på opgaverne. Her er vi meget forundrede over priserne, som næsten er det tredobbelte af, hvad vi finder rimeligt. Som vi ser sagen er vi i et dilemma, da det vil være yderst vanskeligt at hive en anden håndværker ind i processen, hvorfor vi har svært ved at presse prisen. Samtidig har forsikringsselskabet godkendt den pågældende håndværker, og vil derfor sandsynligvis henvise til, at det er i tråd med deres aftale. 


Vi vil rigtig gerne have lavet forbedringerne ved huet, men nægter også at betale overpriser for det .... men ved virkelig ikke, hvordan vi kan løse dette dilemma, som vi befinder os i!?  
  
Jette V


Bestemmer forsikringsselskabet hvilken håndværker vi skal bruge?
bolius.dk
2021.17
Kære Jette V   
  
En forsikring er en aftale om at betale erstatning ved en dækningsberettiget skade.   
  
Således kan selskabet ikke bestemme hvilken håndværker, der skal udbedre skaden.  
  
Men ofte er erstatningen lig med det billigste tilbud, hvilket er lovligt.   
  
Men det er altså jer som forsikringstagere, der bestemmer hvem i vil have indenfor dørene.  
  
I jeres nuværende situation, kan i vælge at afslutte arbejdet med den håndværker der er i gang, og få opgjort hvor mange penge i så har ”til gode” for det resterende arbejde. 

